kardosdrur/scandi-wiki huggingface dataset:
Jørgen Pedersen (politiker)

Jørgen Pedersen (født 18. januar 1841 i Nørre Lyndelse, død 6. juli 1920 i Odense) var en dansk journalist og politiker.

Han var søn af fæstehusmand Peder Jørgensen (1810-1890) og Kirstine Henriksdatter (1803-1847). Han var 1855-59 ude at tjene, besøgte derefter Kolds Højskole i Dalby og 1861-63 Blågård Seminarium, hvor han tog skolelærereksamen. Han blev nu selv Lærer hos Kold indtil 1872, kun med et års afbrydelse 1868-69, da han var lærer ved Højskolen i Vejstrup. Han overtog fra 1. januar 1873 redaktionen af Fyns Tidende og arbejdede bladet således op, at det fra at have 5-600 abonnenter efterhånden nåede det 10-dobbelte tal og blev et af de bedste og vigtigste provinsblade, organ for det mådeholdne Venstre. Efter forgæves at have søgt valg til Folketinget i Assenskredsen 1873 fortrængte han 1876 Niels Andersen her fra og genvalgtes her indtil 1886, da han gik over til Landstinget. Han har stadig hørt til den mest mådeholdne fløj af Venstre og var fra første færd en bestemt modstander af visnepolitikkenli. I Landstinget hævdede han med dygtighed Venstres stilling under den storpolitiske strid, fik sæde i flere vigtige udvalg og havde væsentlig del i at forberede forliget mellem Højre og Venstre 1894. Samme år blev han genvalgt til Landstinget og var efter Thomas Nielsens død sin gruppes ordfører. 1892 blev han medlem af Kommissionen om nye offentlige Bygninger i København og 1895 både af Landbo- og af Toldkommissionen. Han var medlem af Rigsretten og medlem af Forsvarskommissionen 1902-08 og af Toldrådet 1910.

Han ægtede 1869 Ursula Hansine Olsen (f. 1845), datter af gårdmand Ole Hansen i Hersnap (1812-1874).

Kilder 
 
 Kraks Blaa Bog 1910

Eksterne henvisninger 

Journalister fra Danmark
Chefredaktører fra Danmark
Tidligere folketingsmedlemmer fra Venstre
Landstingsmedlemmer fra Venstre
Folketingsmedlemmer i 1870'erne
Folketingsmedlemmer i 1880'erne
Landstingsmedlemmer i 1880'erne
Landstingsmedlemmer i 1890'erne
Landstingsmedlemmer i 1900'erne
Landstingsmedlemmer i 1910'erne
Landstingsmedlemmer i 1920'erne
Personer i Kraks Blå Bog (afdøde)
Artikler fra 1. udgave af Dansk biografisk leksikon
Medlemmer af Rigsretten
Health

HEALTH er et noise indie-rockband fra Los Angeles, dannet i 2006.

Biografi 
HEALTH udsprang af The Smell-scenen i Los Angeles, og har rendyrket en melodisk støjrock med gennemgående brug af dissonanser. De medlemmer er Jake Duzsik (vokal), Jupiter Keyes (guitar), John Famiglietti (el-bas) og Benjamin Jared Miller (trommer). De er repræsentanter for undergenren New Weird America.

Diskografi

Studiealbums

Remixalbums

Split-album 
 2006 — Health/Elphaba 7″ Split - Rome Plow Records
 2007 — Crystal Castles//Health 7″ Split - Lovepump United

Singler

Se også 
 Liars
 These Are Powers (med Pat Noecker)

Referencer

Eksterne henvisninger 
 www.healthnoise.com
 bio Allmusic

Rockgrupper fra USA
Indierockgrupper fra USA
Musikgrupper fra 2005
Carl Neergaard (flertydig)

Carl Neergaard kan henvise til flere personer:

 Carl de Neergaard (1800-1850) – dansk godsejer og politiker
 Carl Neergaard (1851-1901) – dansk godsejer og politiker (Carl August Johannes de Neergaard)
 Carl D. Neergaard (1858-1935) – bestyrer af Københavns Navigationsskole (Carl David Neergaard)
 Carl Peter Neergaard (1869-1946) – dansk arkæolog
 Carl Neergaard (1873-1956) (1873-1956) – godsejer
J.H. Nebelong (organist)

Johan Henrik Nebelong (9. november 1847 i København – 14. september 1931 smst) var en dansk organist og professor.

Han var søn af stadsbygmester N.S. Nebelong og hustru Constance f. Horn og opkaldt efter dennes broder, J.H. Nebelong. Han var organist ved fængslet på Christianshavn 1864 (som hans fader havde tegnet), stifter af Folkekoncerterne (1876), organist ved Skt. Johannes Kirke fra 1881, tillige kantor 1890, sanginspektør fra 1896, leder af Statens Lærerhøjskoles Musikafdelinger, censor ved Lærer- og Lærerindeeksaminerne stifter og mangeårig formand for Dansk Organistforening, stifter og formand for Pensionsfond for danske Organisters Enker samt formand i komitéen for Skole Sangstævner i Danmark. Han var Ridder af Dannebrog.

Nebelong blev gift den 05. januar 1868 med Hermine Sophie Petronelle f. Levy, f. 19. september 1848 i New York. Børn: Constance Ibsen, Johan Vald Nebelong, Hermine Clara Nebelong, født 5. januar 1881. Hermine Levy døde 16. januar 1881.

Nebelong blev gift for 2. gang den 03. januar 1882 med Augusta Christine Mathilde f. Friesenette, f. 18. januar 1852 i Melse, Horbelev sogn. Børn: Ellen Kirstine Nebelong. Ægteskabet blev opløst.

Nebelong blev gift for 3. gang den 28. april 1908 med Anna Marie Martha f. Nielsen, f. 3. april 1883 i Århus.

Han har bl.a. komponeret melodien til "Nu falmer skoven trindt om land".

Han er begravet på Bispebjerg Kirkegård.

Se også 
 Sange på Wikisource

Kilder 
 Kraks Blaa Bog 1910

Eksterne henvisninger 
 

Organister fra Danmark
Riddere af Dannebrog
Foreningsformænd fra Danmark
Personer fra København
Danskere i 1800-tallet
Danskere i 1900-tallet
Komponister fra Danmark
Personer i Kraks Blå Bog (afdøde)
Personer i Dansk Biografisk Leksikon
Kamisarder

Kamisarder (fransk Camisards) var franske protestanter (de såkaldte hugenotter, som selv kaldte sig reformés) med rødder i valdensere. 

Kamisarderne levede som bønder i Cevennerne og i Languedoc i landets sydlige del. Begrebet camisard er hentet fra deres skjorter (fransk chemise dialektal camise).

De begyndte i 1685 en opstand mod Ludvig 14. på grund af ophævelsen af Ediktet fra Nantes (der ellers var indført i 1598). Efter ophævelsen af Ediktet fra Nantes, begyndte en undertrykkelse af de franske protestanter. 

I 1702 kom det til en samlet bondeopstand, Cevennerkrigen, som gik over i en grusom guerillakrig. Selvom kamisardernes leder Jean Cavalier sluttede fred i 1704, og selv om mange af kamisardernes ledere blev henrettet i 1705, forsatte mindre kampe helt til 1710. Jean Cavlier fortsatte dog kampen mod Frankrig. Han gik i tjeneste først for Savoyen og senere for England. Han bosatte sig i Irland - og skrev sine erindringer om Cevennerkrigen. En endelig fredsaftale blev først underskrevet i 1715. Formelt opnåede hugenotterne først ligeberettigelse med udstedelsen af lovbogen Code civil i 1804.

Op mod en halv million hugenotter flygtede - nogle få hundrede heraf kom i 1720-1723 til Fredericia i Danmark. En del kamisarder flygtede til Tyskland, hvor de stiftede den radikal-pietistiske bevægelse af inspirerede. Andre flygtede til bl.a. Schweiz, Nederlandene, England og Brandenborg.

Cevennerkrigen svækkede Frankrigs politiske position i den spanske arvefølgekrig, fordi nogle af hærens bedste tropper blev sat ind mod kamisarderne.

Referencer

Eksterne henvisninger 

Frankrigs historie
Calvinisme
Kirkehistorie
Ole Bornemann Bull

Ole Bornemann Bull (født 31. august 1842 i Arendal, død 10. april 1916) var en norsk læge.

Bull blev cand. med. 1869 og var siden, med undtagelse af 1873-76, da han var bosat som læge i Minneapolis i Nordamerika, praktiserende læge i Kristiania, særlig som specialist i øjen- og øresygdomme. Hans første opsigtsvækkende arbejde var det i forening med overlæge G.A. Hansen udgivne skrift The leprous diseases of the eye (1873). Af hans senere skrifter mærkes det for doktorgraden udgivne arbejde De paa lues beroende patologiske Forandringer af Øjenbunden (1880) og The Ophthalmoscope and Lues (1884). Andre værker er Perimetrie (1895), der lønnedes med kronprinsens guldmedalje, og det
også prisbelønnede Krankheiten der Retinalgefässe (1903).

Kilder 
 

Læger fra Norge
Faglitterære forfattere fra Norge
Dansksprogede forfattere fra Norge
Nordmænd i 1800-tallet
Nordmænd i 1900-tallet
Ole Bornemann Bull (flertydig)

Ole Bornemann Bull er navnet på flere personer:

 Ole Bornemann Bull (1810-1880) – norsk violinist
 Ole Bornemann Bull (1842-1916) – norsk læge
Gerhard Henrik Armauer Hansen

Gerhard Henrik Armauer Hansen (født 29. juli 1841 i Bergen, død 12. februar 1912, Florø) var en norsk læge, svigersøn af og medarbejder til Daniel Cornelius Danielssen.

Hansen tog medicinsk eksamen 1866, og blev 1868 læge ved Plejestiftelsen for Spedalske i Bergen, samt underlæge ved Lungegaardshospitalet. I 1869 tildeltes der ham universitetets guldmedalje for en afhandling om Lymfekirtlernes normale og pathologiske Anatomi (1871). 

Hansen rejste derefter udenlands 1870-71 forat studere mikroskopi. Han udgav 1873 sammen med O.B. Bull The leprous diseases of the eye, som efterfulgtes (1874) af Indberetning om Rejse for at anstille Undersøgelser ang. Spedalskhedens Aarsager. 

Hansen havde nemlig af det medicinske selskab været udsendt til de smittede egne af Norge, og han konstitueredes nu 1875 som overlæge for lepraen i Norge, og alle foranstaltninger til sygdommens bekæmpelse underlagdes ham. 

Efter mange års arbejde i Lungegaardshospitalet lykkedes det Hansen 1873 at finde leprabacillen og 1879 at farve den efter en af Robert Koch angiven metode. 1881 demonstrerede Hansen bacillen for Pasteur i dennes laboratorium. 

I 1882 tildelte universitetet ham Boecks og Danielssens legats renter, idet man anerkendte, at der nu var nået at få et fast grundlag for de foranstaltninger, der kunde medføre sygdommens udryddelse.

Disse, der væsentlig bestod i isolation, fastsloges i loven af 6. juni 1885 og medførte, at antallet af spedalske i Norge var i stadig aftagende, og at tidligere leprahospitaler kunne lukkes (Bergen, Molde). 

1887—88 var Hansen i Amerika for at studere lepra hos de udvandrede nordmænd. Sammen med Carl Looft udgav Hansen 1897 Lepra, klinisk og pathologisk-anatomisk fremstillet, der blev oversat til tysk og engelsk, og som atter belønnedes med den Boeck-Danielssenske præmie. 

Også til den første internationale leprakongres, der afholdtes i Berlin 1897, tog Hansen (sammen med Ehlers, Koch og Lassar) initiativet, og ved den anden (Bergen 1909) var han præsident. På denne valgtes han til ærespræsident for den internationale leprakomité (efter Virchow). 

Foruden som læge har Hansen virket som zoolog. Han bearbejdede de på den norske Nordhavs-Ekspedition 1876—78 indsamlede annelider (Beretningen VII, 1882) og spongier (XIII, 1885) og har skrevet en mængde afhandlinger om malakologiske emner, navnlig støttende sig på samlingerne i Bergens Museum, hvis præses han var fra 1894. 

En buste af Hansen rejstes for internationale bidrag 1901. Hansen var æresdoktor ved Københavns Universitet og medlem af talrige lærde selskaber. Hans store litterære virksomhed var delvis af folkeoplysende art, men talrigst er hans artikler i den medicinske fagpresse.

Kilder

Referencer 

 

Læger fra Norge
Zoologer fra Norge
Personer fra Bergen
Faglitterære forfattere fra Norge
Nordmænd i 1800-tallet
Patologer
Æresdoktorer ved Københavns Universitet
Norsksprogede forfattere fra Norge
Salmonsens
Exposition universelle et internationale (1905)

Exposition universelle et internationale de Liège var en verdensudstilling afholdt i Liège, Belgien fra 27. april 1905 til 6. november samme år. Udstillingen blev holdt for at fejre 75-års jubilæet for Belgiens selvstændighed. 31 lande deltog i udstillingen, og der kom 7 millioner besøgende på de 7 måneder udstillingen varede.

1905
Begivenheder i 1905
Liège
Fotodetektor

En fotosensor eller fotodetektor er en sensor der er følsom for lys eller anden elektromagnetisk stråling. Der er adskillige typer:

 Optiske detektorer, som almindeligvis er kvantemekaniske komponenter hvor hver foton producerer en diskret effekt.
 Kemiske detektorer, såsom fotografiske plader, hvor et sølvhalid-molekyle spaltes til et atom af metallisk sølv og et halogen atom.
 LDR-modstande som ændrer elektrisk modstand med lysstyrken.
 Solceller som producerer en elektrisk spænding og yder en elektrisk strøm når belyst.
 Fotodioder
 Fotoforstærker-elektronrør
 Fotoelektronrør
 Fototransistor
 Optiske detektorer som faktisk er følsomme temperaturmålere, der registrerer den opvarmende effekt som ydes, når absorberet stråling omsættes varme – f.eks. pyroelektrisk detektor, Golay-celle, termokobler og termistor, men de sidste to er mindre følsomme.
 Cryogenisk detektor er tilstrækkelig følsomme til at måle energien i en enkelt røntgenfoton, synlige fotoner og infrarøde fotoner.
 Charge-coupled device (CCD)
 Lysdioder kan fungere som fotodioder og solceller, specielt en del af de højeffektive af slagsen.

Kilder/referencer 

Transducere
Carl Looft

Carl August Looft (født 9. februar 1863 i Vestre Bærum, død 10. april 1943 i Bergen) var en norsk læge.

Looft tog medicinsk eksamen 1889 og blev 1890—93 underlæge ved Lungegaardshospitalet i Bergen og læge ved Skt Jørgens Hospital. Fra 1894 blev han bestyrer af Rosenbergs private sindssygeasyl og fra 1905 ved Ekelund åndssvageskole.

På studierejser i udlandet uddannede han sig som børnelæge, og han har været medstifter af
Bergens spædbarnshjem. Looft skrev blandt andet Kliniske og ætiologiske Studier over psykiske Udviklingsmangler hos Børn (disputation 1897).

Sammen med Armauer Hansen udgav han Lepra (1897), men han er desuden forfatter til en mængde neurologiske og pædiatriske specialafhandlinger. 

Lepra påviste først af alle leprabacillen i den glatte spedalskhed, hvorefter sygdommens to former havde fælles oprindelse (1891), og som den første i Norge påviste han bakterier i hjernerygmarvsvædsken hos børn med akut poliomyelit.

Kilder

Eksterne henvisninger 

 Carl Looft i Norsk biografisk leksikon

Læger fra Norge
Nordmænd i 1800-tallet
Nordmænd i 1900-tallet
Salmonsens
Pædiatere
Pac-Man World 2

er et computerspil der er udviklet og udgivet af Namco til Xbox, GameCube, PlayStation 2, Game Boy Advance og computer, med første udgivelse i 2002. Ligesom det originale Pac-Man World, tager spilleren kontrol over Pac-Man i en 3-D platformspilverden.

Historie 
Spillet handler om en lille gruppe spøgelser ved navn Inkey, Blinky, Pinky og Clyde. Pinky var blevet forelsket i Pac-Man men efter et møde med hans, nye, hund blev hun forskrækket og løb væk, Inkey og Clyde har bestemt sig for at udforske Pac-Village over det hele, mens Blinky er lidt skræmt af stedet og bliver bange da han ser skyggen af et træ, formet som Pac-Man i hans tidligere skikkelse, en rund Ost. De støder alle fire sammen ved det store træ i midten af byen og diskuterer om de skal noget eller ej.

De beslutter at de vil stjæle De Gyldne Frugter fra træet, Pinky junglerer med tre af frugterne mens Inkey Blinky og Clyde spiller Smørklat med Inkey i midten. Men så sker det, en ring af lys former sig over træet og forsvinder i nattehimlen, Pinky vender sig om og i det samme hun ser træet ryste taber hun De Tre Gyldne Frugter hun henter Clyde men han vil ikke høre på hende, han spiller jo Smørklat. Pinky tager Clyde og tvinger ham til at se på træet, han bliver lamslået, og det samme gør Blinky og Inkey. Så skete det, en stor person med en stav kommer ud fra træets rødder, han hedder Spooky og han fortæller dem at han var fanget i et fængsel og han blev befriet da de tog De Gyldne Frugter fra træet, og han får vendt dem til onde.

Det er nu op til Pac-Man at standse Spooky med alt denne vejledning han får fra Professor Pac, om at han skal samle Pac-Dots, Power-Pellets, Tokens, Almindelige Frugter og vigtigst af alt besejre alle de lilla-, blå-, røde-, orange-, grønne- og Dr. Stranges-spøgelser, Dr. Stranges-spøgelserne er dem med hornene, og også lige alle skelletter, edderkopper osv. men frem for alt besejre Blinky, Inky, Pinky, Clyde og Spooky.

Når man besejre Spooky kommer der en film om at han bliver suget tilbage i træet og fortæller hvor meget han foragter og hader Pac-Man, efter det bliver det dag og alle byens borgere inklusive Borgmester Pac kommer ud for at lykønske Pac-Man, så ser man spøgelserne der er rasende over tabet på Spooky og vil befri ham igen, og så løber hans hund ind og spiser sin mad så spøgelserne bliver blå og han kan æde dem, der hører man Blinky sige: Let's get out of here!, og bagefter ser man hunden komme til Pac-Man med et stykke spøgelse og en blå næse.

Computerspil fra 2002
World 2
Game Boy Advance-spil
GameCube-spil
PlayStation 2-spil
Windows-spil
Xbox-spil
Primærrute 32

Primærrute 32 er en hovedvej, der går fra Ribe i nordøstlig retning til Esbjergmotorvejen ved Lunderskov.

Primærrute 32 starter i den nordlige del af Ribe, ved primærrute 11 og 24. Den fortsætter mod Lunderskov forbi Vejen, for at slutte ved frakørsel 65 på Europavej E20, nordøst for Lunderskov. Fra Vejen følger den sekundærrute 191, som dog fortsætter helt til Kolding.

Rute 32 har en længde på ca. 41 km.

Kilder 

32
Bygninger, konstruktioner og anlæg i Ribe
Aktiekapital

Aktiekapital betegner den kapital, som ejerne af et aktieselskab, også kaldet aktionærer, har indskudt i selskabet. I modsætning til f.eks. personligt ejede virksomheder kan aktionærerne ikke tabe mere end aktiernes værdi i tilfælde af en konkurs; de kan ikke stilles yderligere til ansvar.

Selskabsloven fastslår, at alle aktieselskaber skal have en aktiekapital på mindst 400.000 kr., og at denne skal være indbetalt enten kontant eller i form af værdier som eksempelvis fast ejendom eller maskiner. Selskabet anvender aktiekapitalen til driften af virksomheden, f.eks. indkøb af produktionsudstyr. Størrelsen af aktiekapitalen fremgår af selskabets vedtægter. I selskabets regnskab anføres aktiekapitalen som et passiv med den totale pålydende værdi af aktierne på tegningstidspunktet.

Referencer 

Aktiemarked
Pac-Man (tv-serie)

Pac-Man TV-serien indeholder flere karakterer. De er senere blevet anvendt i flere spil – bl.a.: Pac-Land og Pac-Man 2: The New Adventures.

Pac-Man

Chomp Chomp 
Chomp Chomp er Pac-Man, Baby Pac, Pac Jr. og Ms. Pac-Mans hund i Pac-man World.

Baby Pac 
Baby Pac er bedste ven med Pooka og barn af Pac-Man og Ms. Pac-Man, og har en storebror der hedder Pac Jr. og en hund der hedder Chomp Chomp.

Pooka 
Pooka er en rød lille gut med gule briller, han er Pac-mans ven i Pac-man World, men er i Pac-man World 2 hans fjende der kan springe i luften.'

Ms. Pac-Man 
Ms. Pac-Man er Pac-Mans kone og hun har to børn Pac Jr. og Baby Pac og hun har hunden Chomp Chomp og venner Pooka og Professor Pac i spillene: Pac-Man World, Pac-Man World 2, Pac-Man World 3 og Pac-Man World Rally.

Professor Pac 
Professor Pac er ham professoren i Pac-Man World-spillene, han er genial.

Pac Hund 
Pac Hund er den hund som Pac-Man har i Pac-Man World 2.

Animerede tv-serier
TV-serie
Chemins de Fer Luxembourgeois

Société Nationale des Chemins de Fer Luxembourgeois (CFL) er det nationale luxembourgske jernbaneselskab.
Det blev oprettet den 14 maj 1946. Der blev transporteret 14,1 millioner passagerer i 2005 . Der er mange daglige forbindelser til nabolandene Tyskland, Frankrig og Belgien.

Der er 275 kilometer jernbaner i Luxemborg, hvoraf 140 km er dobbeltspor og 135 km er enkeltspor. Næsten hele spornettet er elektricificeret med 25Kv, 50Hz og en lille del med 3 Kv DC.

Eksterne henvisninger 
 CFL official website 
 2006 Annual Report  
 Collection of Google Earth locations of CFL stations

Fodnoter 

Jernbaneselskaber
Transportvirksomheder fra Luxembourg
Profleksion

Profleksion er, i modsætning til refleksion, at handle fremadrettet på vores mønstre. 
Via refleksion opbygger man erfaring og forståelse for sine handlinger. Refleksion er et feedbackkredsløb over den udførte handling. Formålet med refleksion er at kalibrere memorering i forhold til handlingen. Denne kalibrering af vores forforståelse og mulige genkaldelse af erfaringer i fremtidige handlesituationer er refleksionens væsen. Hvis vi vil være innovative og kreative i vores handlinger, så må vi erstatte denne ’re’ proces med en ’pro’ proces – en profleksion.

Psykologi
Moses Mabhida Stadium

Moses Mabhida Stadium er et fodboldstadion i den sydafrikanske by Durban. Stadionet er opkaldt efter politikeren Moses Mabhida, tidligere generalsekretær i Det sydafrikanske kommunistparti.

Stadionet blev påbegyndt i 2006, og det stod færdig i 2009. Stadionet skal bruges til fem gruppespilkampe, en ottendedelsfinale og en semifinale ved VM i fodbold 2010. Under VM har stadionet en kapacitet på 70.000, men efter VM skal det reduceres til 54.000.

Eksterne henvisninger 

Fodboldstadioner i Sydafrika
Durban
Etableret i 2009
Peter Mokaba Stadium

Peter Mokaba Stadium er et fodboldstadion i den sydafrikanske by Polokwane. Stadionet skal stå færdig til VM i fodbold 2010, og da vil det have en kapacitet på 46.000. Stadionet er opkaldt efter Peter Mokaba som var leder af ANC Youth League.

Stadionet var et af de fem nye stadioner, som blev brugt ved VM i fodbold 2010. Under VM blev der spillet fire gruppespilkampe på stadionet.

Fodboldstadioner i Sydafrika
Etableret i 2010
Louise Svalastog Spellerberg

Louise Ambjörg Svalastog Spellerberg (født 1. oktober 1982 i Kolding) er en tidligere kvindelig dansk håndboldspiller og nuværende sportsdirektør i København Håndbold.

Hun startede med at spille håndbold som 3½ årig i Bramdrupdam, og som 10 årig skiftede hun til Kolding IF Håndbold. I sommeren 2008 skiftede hun tilbage til Kolding efter et ophold på ét år i Ikast-Brande EH.

I 2012 deltog hun i TV 2-programmet Vild med dans.

Privat
Louise Svalastog har været gift med håndboldspilleren Bo Spellerberg fra KIF Kolding København, med hvem hun har en datter.

Referencer

Eksterne henvisninger 

 

Personer fra Kolding
Håndboldspillere fra Danmark
Håndboldspillere fra Kolding IF
Håndboldspillere fra Ikast-Brande Elite Håndbold
Håndboldspillere fra FC Midtjylland Håndbold
Håndboldspillere fra København Håndbold
John Aniston

John Aniston (oprindeligt navn Yannis Anastassakis, født 24. juli 1933 i Chania på Kreta, død 11. november 2022) var en amerikansk skuespiller af græsk afstamning. Han var far til skuespilleren Jennifer Aniston. Han medvirkede i 2.889 afsnit af serien Horton-sagaen i løbet af 52 år.

Referencer

Eksterne henvisninger 

 

Personer fra Kreta
Skuespillere fra Pennsylvania
Esposizione internazionale del Sempione

Esposizione Internazionale del Sempione, uofficielt kendt som Verdensudstillingen i Milano, var en Verdensudstilling afholdt i Milano, Italien, for at fejre åbningen af Simplontunnelen i 1906. Udstillingen blev åbnet 28. april 1906, af Kong Victor Emanuel 3. af Italien og Dronning Elena , og lukkede 11. november samme år. 

Udstillingen indeholdt 200 bygninger fordelt på et område på 100 ha. 25 lande deltog i udstillingen og 10 millioner gæster besøgte udstillingen. 

3. august udbrød der brand i Den dekorative kunsts palads. Branden ødelagde Ungarns og Italiens kunst- og arkitekturudstilling, og forvoldte skader for op mod 2.000.000 dollars. Blandt de ødelagte genstande var den originale model af Duomo di Milano og håndskrevne dokumenter fra Alessandro Volta og Napoleon 1. af Frankrig.

Referencer 

Verdensudstillinger i Italien
Begivenheder i 1906
Italiens historie
Nikolaj Resjetikhin

Nikolaj Jurjevitj Resjetikhin (russisk: Николай Юрьевич Решетихин, født 10. oktober 1958 i Leningrad, Sovjetunionen) er en matematisk fysiker, der er ansat som professor i matematik på University of California, Berkeley og jævnligt gæster Aarhus Universitet. Hans forskning ligger inden for områderne lavdimensional topologi, repræsentationsteori og kvantegrupper. Han er primært kendt for sine bidrag til området kvantetopologi, som han udviklede sammen med Edward Witten og Vladimir Turajev.

Han fik sin bachelor- og master-uddannelse på Leningrads Statsuniversitet i 1982 og sin ph.d. fra Steklov Matematisk Institut i 1984.

Eksterne henvisninger 
 Resjetikins webside på UC Berkeley
 

Matematikere fra Rusland
Personer fra Sankt Petersborg
Medlemmer af Videnskabernes Selskab